open-index/open-wikipedia-markdown huggingface dataset:
Kastere Semeņa

**Mokhadi Kastere Semeņa** (; dzimusi ) ir Dienvidāfrikas vieglatlēte, startē garā sprinta un vidējo distanču skriešanā (400 m, 800 m, 1500 m — visās šajās distancēs ir nacionālo rekordu īpašniece). Divkārtējā olimpiskā čempione 800 m distancē (2012, 2016), kā arī trīs Pasaules čempionāta zelta medaļu īpašniece (2009, 2011, 2017).

Pēc pirmajiem lielajiem panākumiem 2009. gadā tika apšaubīts K. Semeņas dzimums un viņa tika izslēgta no dalības sacensībās, taču drīz tiesības startēt atjaunoja. Vēlākajos gados sportistes dzimuma jautājums diskutēts vairākkārt, līdz 2019. gadā tiesa apstiprināja kā likumīgu Starptautiskās vieglatlētikas federācijas (IAAF) lēmumu, kas liedz sievietēm ar paaugstinātu testosterona līmeni startēt 400 metru līdz jūdzes distancēs. Tādējādi K. Semeņa nevarēs startēt 2019. gada Pasaules čempionātā un aizstāvēt savu titulu.

## Karjera
2009. gada Āfrikas junioru čempionātā viņa uzvarēja gan 800, gan 1500 m distancēs. Ar uzvaru 800 m viņa laboja Dienvidāfrikas junioru un pieaugušo rekordu, kā arī Āfrikas junioru čempionāta rekordu. Pēc šīs uzvaras IAAF sportistei lūdza veikt dzimuma testu. Viņa svinēja uzvaru arī 2009. gada Pasaules čempionātā 800 m distancē, uzstādot sezonas labāko laiku pasaulē. Pēc uzvaras Pasaules čempionātā sabiedrībā atkal radās diskusijas par sportistes dzimumu. Viņa tika izslēgta no starptautisko sacensību aprites līdz , kad IAAF deva atļauju atkal piedalīties sacensībās.

Piedalījās  Londonā, kur izcīnīja sudraba medaļu 800 m distancē (pēc tam, kad sākotnējā uzvarētāja Marija Savinova no Krievijas tika diskvalificēta par dopinga lietošanu, medaļu sadalījums tika mainīts un K. Semeņu atzina par čempioni).  viņa šajā distancē kļuva par olimpisko čempioni.

## Atsauces

## Ārējās saites
Departaments

**Departaments** var būt:

* departaments (administratīva vienība) — administratīva vienība vairākās valstīs:
** Argentīnas departamenti;
** Francijas departamenti;
** Haiti departamenti;
** Kamerūnas departamenti;
** Kolumbijas departamenti;
** Paragvajas departamenti;
** Senegālas departamenti;
* departaments (iestādes daļa) — administratīvas vai tiesu iestādes daļa;
* ministrija.
Hokaido prefektūra

**Hokaido prefektūra** (, *Hokkaidō*, ) ir viena no Japānas prefektūrām un vienlaicīgi arī Japānas reģions — **Hokaido reģions**. Prefektūru veido Hokaido sala kopā ar vairākām mazākām salām Hokaido salas tuvumā. Tā ir lielākā no 47 Japānas prefektūrām. Prefektūras platība ir , bet ar Kuriļu salām, par kurām ir strīds ar Krieviju, platība sasniedz  kas ir aptuveni 22,1% no Japānas platības. Lielāko daļu no platības veido Hokaido sala (99,4% no prefektūras platības, bet no platības kopā ar Kuriļu salām Hokaido sala veido 93,4%).

Hokaido prefektūras administratīvais centrs ir Saporo, kas ir lielākā salas pilsēta pēc iedzīvotāju skaita. Saporo ir salas rūpniecības, tirdzniecības un tūrisma centrs. 1972. gadā šajā pilsētā notika ziemas olimpiskās spēles. Citas nozīmīgas Hokaido salas pilsētas ir Hakodate, Otaru un Murorana.

Ilgu laiku salu apdzīvoja tikai aini. Japāņi pirmās pilsētas Hokaido salā sāka celt tikai 19. gadsimta vidū. Šajā laikā mainījās arī salas nosaukums. Aini to iepriekš dēvēja par *Yezo*, bet japāņi to pārdēvēja par Hokaido, kas burtiskā tulkojumā nozīmē "Ziemeļu jūras province"

## Ārējās saites
Marks Reki

**Marks Luī Reki** (*Mark Louis Recchi*; dzimis  Kemlupsā, Britu Kolumbijā, Kanādā) ir bijušais kanādiešu hokejists, spēlējis labās malas uzbrucēja pozīcijā, bijis Kanādas hokeja izlases dalībnieks. 2017. gadā uzņemts Hokeja slavas zālē. Karjeras laikā pārstāvējis Pitsburgas "Penguins", Filadelfijas "Flyers", Monreālas "Canadiens", Karolīnas "Hurricanes", Atlantas "Thrashers", Tampabejas "Lightning" un Bostonas "Bruins" klubus.

Karjeras beigšanas brīdī viņš bija vecākais aktīvais hokejists NHL līgā, kā arī līderis starp aktīvajiem spēlētājiem gūto punktu un aizvadīto spēļu ziņā.

1988. gada NHL draftā viņu Pitsburgas "Penguins" izraudzījās ar kopējo 67. kārtas numuru.

Karjeras laikā ir trīs reizes izcīnījis Stenlija kausu — 1991. gadā ar Pitsburgas "Penguins", 2006. gadā ar Karolīnas "Hurricanes" (vienīgā sezona šī kluba sastāvā) un 2011. gadā ar Bostonas "Bruins". Tāpat septiņas reizes piedalījies NHL Visu zvaigžņu spēlē, 1997. gadā tika atzīts par spēles MVP.

Pēc 2010.—2011. gada sezonas beigām viņš paziņoja par karjeras beigšanu.

Kanādas izlases sastāvā ir spēlējis 1998. gada ziemas olimpiskajās spēlēs, 1993. un 1997. gada Pasaules čempionātā.

## Atsauces

## Ārējās saites
Patriss Beržerons

**Patriss Beržerons** (; dzimis **Patriss Beržerons-Klerī** ()  Kanādā) ir bijušais kanādiešu hokejists, centra uzbrucējs, Kanādas hokeja izlases dalībnieks. Karjeras laikā aizvadīja 19 sezonas NHL kluba Bostonas "Bruins" rindās, 1294 spēlēs gūstot 1040 rezultativitātes punktus. 2011. gadā izcīnīja Stenlija kausu.

## Spēlētāja karjera
Hokejists pirms karjeras NHL spēlēja Kvebekas junioru hokeja līgā (QMJHL) un 2003. gada NHL draftā viņu Bostonas "Bruins" izraudzījās ar kopējo 45. kārtas numuru. P. Beržerons patstāvīgi "Bruins" sastāvā spēlē kopš 2003.—2004. gada sezonas. Lokauta laikā spēlēja "Bruins" AHL fārmklubā Providensas "Bruins". 2011. gadā "Bruins" sastāvā izcīnījis Stenlija kausu, tādējādi pievienojoties *[[Triple Gold Club]]*. No 2020. līdz 2023. gadam bija "Bruins" kapteinis. 2023. gada jūlijā paziņoja par karjeras noslēgšanu.

Kanādas hokeja izlases rindās kļuvis par 2010. un 2014. gada Olimpisko čempionu, izcīnījis zeltu arī 2004. gada Pasaules čempionātā un 2005. gada Pasaules junioru čempionātā.

## Atsauces

## Ārējās saites
Stīvs Malingss

**Stīvs Malingss** (; dzimis  Sentelizabetes apgabalā, Jamaikā) ir profesionāls jamaikiešu vieglatlēts, startē sprinta distancēs.

Starptautisko vieglatlēta karjeru uzsāka ar izcīnīto bronzas medaļu Panamerikas junioru čempionāta 100 m distancē. 2004. gada Jamaikas čempionāts S. Malingsam bija veiksmīgs, tajā viņš kļuva par nacionālo čempionu 200 m (20,22 s). Tādējādi sportists izcīnīja ceļazīmi uz 2004. gada Olimpiskajām spēlēm Atēnās, taču viņš tika diskvalificēts uz diviem gadiem par testosterona lietošanu.

S. Malingss atgriezās sacensību apritē 2006. gadā, taču pirmajā sezonā neuzrādīja labus rezultātus. 2007. gadā piedalījās Pasaules čempionāta 4x100 m stafetes pusfinālā (saņēma sudraba medaļu par komandas biedru izcīnīto 2. vietu finālā).

2008. gadu viņš izlaida. 2009. gada Jamaikas čempionātā S. Malingss ierindojās otrajā vietā aiz Olimpiskā čempiona Useina Bolta. 2009. gada Pasaules čempionāta 4x100 m distancē viņš izcīnīja zelta medaļu Jamaikas izlases sastāvā.

2011. gada novembrī viņš saņēma mūža diskvalifikāciju par atkārtotu pieķeršanu dopinga lietošanā.

## Personiskie rekordi

## Atsauces

## Ārējās saites
Tims Tomass

**Timotijs Džeimss "Tims" Tomass** (; dzimis  Flintā, Mičiganas štatā, ASV) ir bijušais amerikāņu hokejists, vārtsargs, ASV hokeja izlases dalībnieks. Karjeras laikā aizvadījis deviņas sezonas Nacionālajā hokeja līgā. 2011. gadā kopā ar Bostonas "Bruins" izcīnījis Stenlija kausu un kā izslēgšanas kārtas vērtīgākais spēlētājs saņēmis Kona Smita balvu. 2009. un 2011. gadā tika atzīts par līgas labāko vārtsargu. ASV izlases sastāvā izcīnījis sudraba medaļas 2010. gada olimpisko spēļu turnīrā.

## Spēlētāja karjera
T. Tomass pārstāvēja Vērmontas Universitāti NCAA turnīrā laika posmā no 1993. līdz 1997. gadam. 1994. gada NHL draftā viņu Kvebekas "Nordiques" izraudzījās ar kopējo 217. numuru. Starp NCAA karjeru un spēlēšanu NHL viņš spēlēja dažādu Eiropas līgu un zemākās Ziemeļamerikas līgas klubos.

2002. gadā T. Tomass pievienojās Bostonas "Bruins" vienībai, tās sastāvā aizvadot nākamās desmit sezonas un 2011. gadā kopā ar klubu izcīnot Stenlija kausu. Kā izslēgšanas kārtas vērtīgākais spēlētājs, ieguvis Kona Smita balvu, bet 2009. un 2011. gadā izcīnījis arī Vezinas balvu. 2014. gadā noslēdza karjeru.

Viņš ir piedalījies trijās Visu zvaigžņu spēlēs (2008, 2009, 2011).

ASV izlases sastāvā ir izcīnījis sudraba medaļu 2010. gada ziemas olimpiskajās spēlēs un bronzu 1996. gada Pasaules čempionātā. Kopumā piedalījies septiņos Pasaules čempionātos.

## Atsauces

## Ārējās saites
Džonatans Svifts

**Džonatans Svifts** (; dzimis ; miris ) bija angļu-īru rakstnieks, satīriķis. 1714. gadā viņš tika iecelts par Dublinas Svētā Patrika katedrāles dekānu.

Viņa slavenākais darbs ir "Lemjuela Gulivera, sākumā ķirurga, vēlāk vairāku kuģu kapteiņa ceļojumi pie dažām tālām pasaules tautām" (īsais nosaukums "Gulivera ceļojumi"). Vēl pazīstami ir viņa pamfleti "Grāmatu kauja" un "Mucas pasaka". Pēc kļūšanas par Dublinas Sv. Patrika katedrāles dekānu viņš sāka sacerēt īru tiesību aizstāvēšanai domātus pamfletus.

Autors visos savos darbos parakstījās ar dažādiem pseidonīmiem, vai arī darbi tika publicēti anonīmi. Dž. Svifts ir pazīstams ar diviem saviem satīras izmantošanas veidiem.

## Ārējās saites
Sējas zirņi

**Sējas zirņi** (*Pisum sativum*), bieži vienkārši **zirņi**, ir tauriņziežu dzimtas lakstaugs, kultūraugs. Vērtīgs pārtikas augs. Zirņu dabiskais izplatības areāls ir Mazāzija, bet mūsdienās tos plaši kultivē visā pasaulē. Agrāk tas bija cilvēku galvenais olbaltumvielu avots; mūsdienās zirņus lieto salīdzinoši mazāk. Tos izmanto arī kā lopbarību, piemēram, mistra sējumos audzējot kopā ar auzām.

## Apraksts
thumbnail|200px|left|Izžāvēta zirņu pāksts
Zirņi ir viengadīgi augi. Parasti tie izaug no 15 līdz 250 cm augstumam. Tā stublājs ir šķautnains, dobs un kāpelējošs. Tiem ir mietsakne, kas augsnē var sniegties pat viena metra dziļumā. Lapas ir plūksnaini saliktas no četrām līdz astoņām olveidīgām vai ieapaļām lapiņām. Ziedi ir tauriņveida, un zied no maija beigām līdz augustam. Tā auglis ir pāksts, kur atrodas vairākas sēklas, kas tiek sauktas par zirņiem. Šīs sēklas cilvēki lieto uzturā.

## Raža
2012. gadā vislielākā zaļo zirņu raža tika iegūta Ķīnā (aptuveni 11,5 miljoni tonnu, 65% no pasaules ražas). Indijā novāktās ražas apmēri bija aptuveni 3,7 miljoni tonnu (20%). Savukārt vislielākā sauso zirņu raža 2012. gadā bija Kanādā (3,34 miljoni tonnu, 40% no pasaules ražas) un Krievijā (1,66 miljoni tonnu, 20%).

## Pasugas
Zirņi sīkāk dalās vairākās pasugās, piemēram,
* dārza zirņi (*Pisum sativum* var. *hortense*),
* cukurzirņi (*Pisum sativum* var. *saccharatum*),
* lobāmie apaļie zirņi (*Pisum sativum* var. *vulgare*),
* lobāmie šķautnainie zirņi (*Pisum sativum* var. *medullare*).

## Atsauces

## Ārējās saites

*
Zirņi (ciems)

**Zirņi** (agrāk arī **Zirņu muiža**, **Zierņu muiža**) ir ciems Saldus novada Zirņu pagastā, pagasta centrs. Izvietojies pagasta vidienē pie autoceļa A9  no novada centra Saldus un  no Rīgas.

Apdzīvotā vieta izveidojusies pie bijušās Skrundas muižas Zirņu *(Erbsen)* blakusmuižas. Izaugusi padomju gados kā kolhoza «Rosme» ciemats. Zirņos atrodas pagasta pārvalde, pamatskola,  bibliotēka, ambulance, pasts, veikals. Ziemeļu kara laikā 1701. gada 24. augustā Zirņu krogā *(Knokkenkrug)* bija apmeties Zviedrijas karalis Kārlis XII.

## Atsauces
Niklass Luseniuss

**Niklass Luseniuss** (; dzimis  Turku, Somijā) ir profesionāls Somijas hokejists, spēlē uzbrucēja pozīcijā. 2020. gadā pārstāvēja SM līgas vienību Vāsas "Sport".

## Spēlētāja karjera
2006. gada Pasaules čempionātā U-18 vecuma grupā viņš izlases sastāvā izcīnīja sudraba medaļu.

Profesionāļa karjeru Luseniuss sāka 2006.—07. gada sezonā, debitējot SM līgas kluba Tamperes "Tappara" sastāvā. 2007.—2008. gada sezonā kopā ar komandu izcīnīja SM līgas bronzas medaļas. 2009.—10. gada sezonā kļuva par vienu no kluba vadošajiem spēlētājiem.

 tika apstiprināta N. Luseniusa pāreja uz KHL klubu Rīgas "Dinamo". Komandas sastāvā hokejists aizvadīja visu nākamo sezonu, tās gaitā atzīmējoties ar 15 rezultatīvām piespēlēm, taču vārtus tā arī negūstot.

2012. gada vasarā hokejists atgriezās "Tappara" sastāvā. Turpmākajās sezonās spēlēja galvenokārt dažādās Somijas komandās, taču īslaicīgi spēlēja arī Šveicē, Vācijā un Slovākijā. 2019. gadā kopā ar Hēmenlinnas HPK kļuva par Somijas čempionu.

2022-23. gada sezonā hokejists izcīnīja Francijas čempiona titulu, pārstāvot vienību *Rouen*.

## Atsauces

## Ārējās saites
Kāna (Francija)

**Kāna** (, izrunā: ) ir pilsēta Francijas ziemeļrietumos, Normandijā, Kalvadosas departamenta administratīvais centrs un reģiona padomes rezidence. Pilsēta atrodas aptuveni 14 km no Lamanša šauruma. 11. gadsimtā Viljama I Iekarotāja valdīšanas laikā Kāna bija Normandijas galvaspilsēta. Divas reizes, 1346. gadā un 1417. gadā, angļi iekaroja pilsētu un tā bija Anglijas pakļautībā līdz 1450. gadam. Otrā pasaules kara laikā 1944. gadā vācieši bija nocietinājušies Kānā pret Sabiedroto uzbrukumu D-dienā. Rezultātā aptuveni divas trešdaļas no pilsētas tika nopostītas.

## Izglītība
* École de management de Normandie

## Atsauces

## Ārējās saites
Aivars Brīze

**Aivars Brīze** (dzimis  Rīgā, miris  Gdiņā, Polijā) bija latviešu rokmūziķis.

## Biogrāfija
Divarpus gadu vecumā palicis bez vecākiem, audzis Talsu rajona Strazdes bērnunamā Kāķīšos. No turienes aizsūtīts uz Saldus rajona Rubas internātskolu, pamatskolā gājis Alūksnes rajona Liepnā. Pēc tam dzīvojis Rīgā, gājis Rīgas 3. mūzikas internātskolā. Pēc tās beigšanas mācījies Kultūras un izglītības darbinieku tehnikumā. Dziedājis Salacgrīvas kolhoza "Brīvais vilnis" estrādes ansamblī "Barometrs". Liepājā ieprecējies un dzīvojis no 1983. līdz 1997. gadam. Mācījies spēlēt trombonu Liepājas Mūzikas vidusskolā.

1980. gadu vidū dziedājis grupā "Neptūns". 1986. gadā, kad pēc Ērika Ķiģeļa nāves par grupas "Līvi" vadītāju kļuvis Ainars Virga, par jaunā sastāva solistu kļuva A. Brīze. Viņš dziedāja daudzus no "Līvu" lielākajiem hitiem, piemēram, "Dzelzsgriezējs", "Metāla sirds", "Kādā brīnišķā dienā", "Bize". A. Brīze darbojās grupā līdz 1997. gadam, kad personisku nesaskaņu dēļ grupu pameta. Lai gan ar grupu kopīgā turnejā vēl apvienojās 2003. gadā.

Vēlāk dziedājis arī grupā "Leģions". 2010. gadā kopā ar Andru Strausu piedalījās televīzijas šovā "Dziedi ar zvaigzni". A. Brīzes dzīvesbiedrene bija Elita Veidemane, ar kuru ir ierakstījis dziesmas "Nesaki nevienam", "Apsoli vēlreiz neko".

A. Brīze miris slimnīcā Polijas pilsētā Gdiņā no plaušu karsoņa. Apglabāts Rīgas 1. Meža kapos.

## Diskogrāfija
### Ar grupu Neptūns
;Studijas albums
* *[[Neptūns (albums)|Neptūns]]* (1985)

### Ar grupu Līvi
;Studijas albumi
* *[[Līvi (albums)|Līvi]]* (1988)
* *[[K.M.K.V.P.]]* (1996)

;Koncertieraksti
* *[[Līvi dzīvi]]* (1994)
* *[[Spoku koks]]* (1994)

;Izlases
* *[[Karogi (albums)|Karogi]]* (1994)
* *[[20 gadu jubilejas izdevums]]* (box set) (1996)
* *[[Bailes par ziņģēm]]* (1997)

### Ar grupu Leģions
;Studijas albums
* *[[Nekad nesaki nekad]]* (2008)

## Atsauces
Olbani

**Olbani** (, ) ir pilsēta Amerikas Savienoto Valstu ziemeļaustrumos, Ņujorkas štata galvaspilsēta un Olbani apgabala administratīvais centrs. 2015. gadā pilsētā dzīvoja 100 tūkstoši cilvēku. Pilsēta atrodas Hudzonas upes krastā,  uz ziemeļiem no Ņujorkas.

## Vēsture
Vēsturiski mūsdienu Olbani apkaimē dzīvoja irokēzi (indiāņu cilts). 1609. gadā šajā apvidū pirmoreiz ieradās eiropieši — angļu jūrasbraucējs Henrijs Hadsons, kurš ar kuģi bija devies augšup pa Hudzonas upi. 1614. gadā Nīderlandes Rietumindijas kompānija šajā apvidū izveidoja Naso fortu, kas kalpoja par kažokādu tirdzniecības posteni ar vietējiem iedzīvotājiem. Forts bija pamats Olbani pilsētas dibināšanai. Divus gadus vēlāk fortu izpostīja ledus un plūdi. 1623. gadā tika izbūvēts Oranžas forts. 1652. gadā formāli izveidoja Beverveikas () ciemu. 1664. gadā nīderlandieši zaudēja šo teritoriju un tā nonāca Britu impērijas pakļautībā. Karalis Čārlzs II Stjuarts iegūto zemi nodeva pārvaldībai savam brālim, tā brīža Olbani hercogam Džeimsam Stjuartam. Beverveikas nosaukums tika mainīts uz Olbani. 1686. gadā Olbani oficiāli kļuva par pilsētu. Olbani britu pakļautībā bija līdz ASV Neatkarības karam (1775–1783), pēc kura tā nonāca Trīspadsmit koloniju sastāvā.

1797. gadā Olbani kļuva par Ņujorkas štata administratīvo centru. Šī ir viena no vecākajām joprojām eksistējošajām apdzīvotām vietām no Trīspadsmit koloniju laikiem.

Olbani vairāk nekā gadsimtu ir bijis augstākās izglītības centrs.

## Iedzīvotāji
### Ievērojamas personības
Olbani ir dzimuši :
* Filips Šeridans (1831–1888), amerikāņu ģenerālis Amerikas pilsoņu kara un Indiāņu karu laikā.

## Atsauces

## Ārējās saites

*
Annie

**Anne Lilija Berge Stranna** (; dzimusi  Tronheimā, Norvēģijā), plašāk pazīstama ar savu skatuves vārdu ***Annie***, ir norvēģu ierakstu māksliniece un dīdžeja. Viņa uzsāka savu karjeru 1999. gadā ar singlu *The Greatest Hit*. Par debijas albumu *[[Anniemal]]* viņa saņēma starptautisku atzinību, it īpaši no mūzikas blogeriem.

Pēc vidusskolas pabeigšanas *Annie* uzsāka dīdžeja karjeru Bergenā. Singls *The Greatest Hit* tika izdots 1999. gadā un bieži tika atskaņots Norvēģijas un Apvienotās Karalistes naktsklubos. Otrs studijas albums *[[Don't Stop]]* tika izdots .

## Diskogrāfija
;Studijas albumi
* *[[Anniemal]]* (2004)
* *[[Don't Stop]]* (2009)

## Atsauces

## Ārējās saites

* Oficiālā mājaslapa 
*
1,6-Heksāndiols

**1,6-Heksāndiols** (HOCH2(CH2)4CH2OH) pieder pie divvērtīgajiem spirtiem jeb dioliem. 1,6-Heksāndiols ir bezkrāsaina kristāliska viela, kas kūst 42&nbsp;°C temperatūrā, vārās pie 250&nbsp;°C un labi šķīst ūdenī un spirtā. Slikti šķīst karstā ēterī. Kristalizējas no ūdens kā adatveida kristāli.

## Iegūšana
1,6-Heksāndiolu rūpniecībā iegūst, hidrogenējot sešatomu dikarbonskābi — adipīnskābi (heksāndiskarbonskābi) ar litija alumohidrīdu, vai adipīnskābes esterus ar metālisko nātriju. 

## Izmantošana
1,6-Heksāndiolu plaši izmanto poliesteru un poliuretānu iegūšanai polimēru rūpniecības vajadzībām. To izmanto arī oksepāna iegūšanai, ciklizējot ar dimetilsulfoksīdu 190&nbsp;°C temperatūrā.

## Literatūra
* O. Neilands. Organiskā ķīmija. R:, Zvaigzne, 1977, 285. lpp.

## Atsauces
Santafē (Ņūmeksika)

**Santafē** (, izrunā: ) ir Amerikas Savienoto Valstu štata Ņūmeksikas administratīvais centrs. Tā ir ceturtā lielākā štata pilsēta pēc iedzīvotāju skaita.

## Iedzīvotāji
Santafē pilsētā 2020. gadā dzīvoja 87 505 iedzīvotāji.
### Ievērojamas personības
Santafē pilsētā dzimuši vai dzīvojuši:
* Roberts Redfords (*Robert Redford*) (1936), aktieris, režisors
* Vess Studi (*Wes Studi*) (1947), aktieris, muzikants
* Džordžs R. R. Mārtins (*George R. R. Martin*) (1948), rakstnieks un scenārija autors seriālam "Troņu spēle"

## Atsauces

## Ārējās saites
2006.—2007. gada BBL sezona

**2006.—2007. gada Baltijas Basketbola līgas sezona** bija trešā Baltijas Basketbola līgas sezona. Turnīra augstākajā divīzijā piedalījās 14 komandas.

Par BBL sezonas čempioniem otro reizi pēc kārtas kļuva Viļņas "Lietuvos Rytas", kas finālā uzvarēja Kauņas "Žalgiris". "Lietuvos Rytas" sastāvā spēlēja arī Jānis Blūms un Roberts Štelmahers.

## Komandas

## Regulārā sezona
### Pirmā kārta

### Otrā kārta

## Izslēgšanas spēles
;Astotdaļfināli

;Ceturtdaļfināli

## Final-Four

## Ārējās saites
* BBL profils
2004.—2005. gada BBL sezona

**2004.—2005. gada Baltijas Basketbola līgas sezona** bija pirmā Baltijas Basketbola līgas sezona. Turnīra augstākajā divīzijā piedalījās desmit komandas: 5 no Lietuvas, 3 no Latvijas un 2 no Igaunijas.

Par BBL sezonas čempioniem kļuva Kauņas "Žalgiris", kas finālā uzvarēja Viļņas "Lietuvos Rytas". "Žalgiris" sastāvā spēlēja arī Ainars Bagatskis.

## Komandas

## Regulārā sezona

## Izslēgšanas spēles

## Ārējās saites
* BBL profils
2008.—2009. gada BBL sezona

**2008.—2009. gada Baltijas Basketbola līgas sezona** bija piektā Baltijas Basketbola līgas sezona.

Par BBL sezonas čempioniem kļuva Viļņas "Lietuvos Rytas", kas finālā uzvarēja Kauņas "Žalgiris".

## Komandas

### Elites divīzija

### Izaicinājuma kauss

## Regulārā sezona

### Elites divīzija

### Izaicinājuma kauss

#### Pirmā kārta

#### Otrā kārta

## Izslēgšanas spēles

### Elites divīzija

## Ārējās saites
* BBL profils
2010.—2011. gada BBL sezona

**2010.—2011. gada Baltijas Basketbola līgas sezona** bija septītā Baltijas Basketbola līgas sezona.

Par BBL sezonas čempioniem kļuva Kauņas "Žalgiris", kas finālā uzvarēja Rīgas VEF. Šis bija pirmais fināls līgas vēsturē, kurā netiekas divi Lietuvas basketbola klubi.

## Komandas

### Elites divīzija

### Izaicinājuma kauss

## Regulārā sezona

### Elites divīzija

### Izaicinājuma kauss

## Izslēgšanas spēles
;Ceturtdaļfināli

### Final-Four
Marcinkevičs

**Marcinkevičs**  (, no personvārda Marcins (*Marcin*); sieviešu dzimtē Marcinkeviča (*Marcinkiewicza*)) ir poļu cilmes uzvārds. Cilvēki ar šo uzvārdu:

* Justīns Marcinkevičs (*Justinas Marcinkevičius*; 1930—2011) — lietuviešu rakstnieks, prozaiķis, dramaturgs un tulkotājs;
* Kazimežs Marcinkevičs (*Kazimierz Marcinkiewicz*; 1959) — Polijas politiķis.
1998. gada Pasaules čempionāts basketbolā

**1998. gada Pasaules čempionāts basketbolā** bija 13. Pasaules čempionāts basketbolā. Čempionāts norisinājās 1998. gadā, laika posmā no  līdz  Atēnās, Grieķijā. Čempionātu organizēja FIBA.

Par Pasaules čempioniem kļuva Dienvidslāvijas izlase, kas finālā uzvarēja Krievijas basketbolistus. Bronzas medaļas izcīnīja ASV, kas spēlē par trešo vietu uzvarēja Grieķiju.

## Grupu turnīrs
### A grupa

### B grupa

### C grupa

### D grupa

## Otrā priekšsacīkšu kārta
### E grupa

### F grupa

## Izslēgšanas turnīrs

## Klasifikācija
### 5.—8. vieta

### 9.—12. vieta

### 13.—16. vieta

## Ārējās saites
* FIBA profils 
* ''Linguasport'' profils 
* ''Todor66'' profils
100 metri

thumb
**100 [[metrs|metri]]** ir īsākā sprinta distance vieglatlētikas sacensībās stadionā. Pagātnē, valstīs ar nemetrisko mērvienību sistēmu (īpaši ASV), sportisti bieži sacentās 100 jardu distancē (91,4 metri) 100 m vietā.

Sprinteri parasti lielāko ātrumu sasniedz 50.—60. distances metrā. Tālākajā distances daļā viņu ātrums samazinās.

100 m distance ir iekļauta olimpisko spēļu vieglatlētikas sacensību programmā vīriešiem kopš 1896. gada, sievietēm kopš 1928. gada.

Pasaules rekords 100 m vīriešiem ir 9,58 s un pieder Useinam Boltam no Jamaikas, uzstādīts . Pasaules rekords 100 m sievietēm ir 10,49 s un pieder Florensai Grifitai-Džoinerei no ASV, uzstādīts .

Latvijas rekords 100 m vīriešiem ir 10,18 s un to  uzstādīja Ronalds Arājs. Latvijas rekords 100 m sievietēm ir 11,29 s un tas pieder Sindijai Bukšai, uzstādīts 2018. gada 29. maijā. Pirms tam iepriekšējais rekords noturējās 31 gadu, kas bija 11,34 s un piederēja Vinetai Ikauniecei, uzstādīts .
## Kontinentālie rekordi
*Atjaunots 2023. gada 29. jūlijā*

## Atsauces

## Ārējās saites

* Sprinting  
* Rekordi 
* IAAF sacensību noteikumi
Krista Volfa

**Krista Volfa** (; dzimusi **Krista Īlenfelde** () , mirusi ) bija vācu literatūrkritiķe un rakstniece. Viena no redzamākajiem VDR izcelsmes rakstniekiem.

Dzimusi 1929. gadā Landsbergā pie Vartas, toreiz Brandenburgā, mūsdienās - Polijas rietumos. Pēc Otrā pasaules kara, kad Vācijas rietumu apgabali tika piešķirti Polijai, pārcēlās uz dzīvi Mēklenburgā. Studēja literatūru Jēnas un Leipcigas Universitātē. Pēc studiju beigām strādāja Rakstnieku savienībā. 1949. gadā iestājās Vācijas Apvienotajā strādnieku partijā (izstājās no partijas 1989 – 1990. gadā). *[[Stasi]]* arhīvi rāda, ka no 1959. līdz 1961. gadam Krista Volfa bija Drošības dienesta ziņotāja (*Inoffizieller Mitarbeiter*), tomēr rakstītajos ziņojumos attēloja aprakstītās personas pozitīvā gaismā, tāpēc VDR Drošības dienests par Volfu zaudēja interesi, bet, pretēji, 30 gadu garumā viņu izsekoja. Aukstā kara gados Krista Volfa kritizēja VDR vadību, tomēr bija pret Vācijas apvienošanos.

Atpazīstamību Volfai atnesa 1961. gadā publicētais romāns "Sašķeltās debesis" (*Der geteilte Himmel*). Romāns 1966. gadā izdots latviski.

## Ārējās saites

* Kristas Volfas biogrāfija
Volfa

**Volfa** var būt:

* Estere Volfa (2005) — latviešu biatloniste un distanču slēpotāja;
* Ieva Cederštrēma-Volfa (1969) — latviešu biatloniste
* Krista Volfa (*Christa Wolf*; 1929—2011) — vācu literatūrkritiķe un rakstniece;
* Remī Volfa (*Remi Wolf*; 1996) — amerikāņu dziedātāja un dziesmu autore.

## Skatīt arī
* Volfs
Wolf

*Wolf* var būt:

* Deivids Volfs (*David Alexander Wolf*) — amerikāņu kosmonauts
* Hugo Volfs (*Hugo Wolf*) - austriešu komponists
* Krista Volfa (*Christa Wolf*) — vācu rakstniece
Bolton Wanderers F.C.

**Boltonas futbola klubs "Wanderers"** () ir profesionāls Anglijas futbola klubs no Lostokas apkaimes Boltonā, Lielajā Mančestrā. Klubs pašlaik spēlē *League One* (pēc spēka 3. līmenis).

Boltonas klubs bija viens no Anglijas futbola līgas dibinātājiem un 1920. gados spēlēja veiksmīgi, izcīnot trīs FA kausus. Ceturto reizi FA kausā Boltona uzvarēja 1958. gadā. Sekoja piezemētāki sasniegumi, līdz 1987. gadā klubs pavadīja sezonu ceturtajā divīzijā. 1995. gadā klubs atguva vietu pašā augstākajā līmenī pēc 15 gadu pārtraukuma, bet kopš 2001. gada nepārtraukti spēlē Premjerlīgā. 2005./06. gada sezonā klubs pirmoreiz piedalījās Eiropas klubu turnīrā, kur UEFA kausā iekļuva labāko 32 klubu skaitā. Boltona kvalificējās arī 2007./08. gada turnīram, sasniedzot 7. vietu 2006./07. gada Premjerlīgas sezonā un šoreiz spēja iekļūt labāko 16 klubu skaitā. 1997. gadā klubs ievācās ''Reebok'' stadionā, iepriekš 102 gadus spēles aizvadot *[[Burnden Park]]* laukumā.

## Sasniegumi
* **Anglijas futbola 2. līmenis** (1893.—1992. **Otrā divīzija**; 1992.—2004. **Pirmā divīzija**; tagad — ***[[Anglijas futbola čempionāts|Championship]]***)
** Čempioni (3): 1908–09, 1977–78, 1996–97 
** Vicečempioni (4): 1899–1900, 1904–05, 1910–11, 1934–35 
* **[[FA kauss]]**
** Kausa ieguvēji (4): 1922–23, 1925–26, 1928–29, 1957–58
** Finālisti (3): 1893–94, 1903–04, 1952–53
* **[[Anglijas Līgas kauss]]**
** Finālisti (2): 1994–95, 2003–04
* ***[[FA Community Shield]]***
** Kausa ieguvēji (1): 1958

## Atsauces

## Ārējās saites

* Oficiālā kluba vietne
Kazimežs Marcinkevičs

**Kazimežs Marcinkevičs** (; dzimis ) ir Polijas politiķis. No  līdz  bija Polijas premjerministrs no partijas "Likums un taisnīgums".

Studējis fiziku Vroclavas Universitātē. Vēlāk strādāja par skolotāju dzimtajā Gožova Velkopolskā. XX gadsimta astoņdesmitajos gados iesaistījās arodapvienībā "Solidaritāte". 1992. gadā kļuva par Izglītības ministrijas valsts sekretāru. No 1999. līdz 2000. gadam — Ježija Buzeka valdības kancelejas vadītājs.

Pēc partijas "Likums un taisnīgums" uzvaras 2005. gada septembra vēlēšanās, partijas līderis Jaroslavs Kačiņskis izvēlējās nekandidēt premjerministra amatā, lai palielinātu sava dvīņubrāļa Leha Kačiņska iespējas kļūt par prezidentu. Partija par premjeru izvēlējās relatīvi mazpazīstamo Kazimežu Marcinkeviču. Tomēr īsā laikā Marcinkevičam izdevās iekarot autoritāti, un viņš kļuva par vienu no populārākajiem Polijas politiķiem. 2005. gada 23. decembrī par Polijas prezidentu kļuva Lehs Kačiņskis, bet 2006. gada 7. jūnijā Kazimežs Marcinkevičs demisionēja.

18. jūlijā Kazimežs Marcinkevičs tika iecelts par Varšavas pagaidu mēru, tomēr 2006. gada pašvaldību vēlēšanās Varšavā otrajā kārtā zaudēja Hannai Gronķevičai-Valcai. No 2007. gada marta — viens no ERAB direktoriem.

## Ārējās saites
Duffy

**Eimija Anna Dafija** (; dzimusi  Bangorā, Velsā), labāk pazīstama ar savu skatuves vārdu ***Duffy***, ir velsiešu dziedātāja, dziesmu autore un aktrise.

Viņas debijas albums *Rockferry* Apvienotās Karalistes albumu topā debitēja 1. vietā. Tas bija pārdotākais 2008. gada albums Apvienotajā Karalistē un pārdotiem 1,68 miljoniem kopiju. Albums vairākkārt tika sertificēts ar platīna disku un visā pasaulē tika pārdots vairāk nekā sešos miljonos kopiju. Ar dziesmu no albuma *Mercy* *Duffy* kļuva par pirmo velsieti, kuras singls ierindojas Apvienotās Karalistes singlu topa pirmajā vietā, pēc Bonijas Taileres sasniegtā 1983. gadā ar dziesmu *Total Eclipse of the Heart*.

2009. gadā māksliniece saņēma *[[Grammy balva|Grammy]]* balvu par labāko popmūzikas vokāla albumu *Rockferry*, tāpat viņa tika nominēta vēl divām balvām 51. Grammy balvu pasniegšanā. 2010. gadā *Duffy* pabeidza darbu pie otrā studijas albuma *Endlessly*, kas tika izdots novembra beigās.

## Diskogrāfija
;Studijas albumi
* 2008: *[[Rockferry]]*
* 2010: *[[Endlessly]]*

## Atsauces

## Ārējās saites
* Oficiālā mājaslapa
Abgara

**Abgara** (pirms tam Dienvidslāvijas *Vinodol*, Lielbritānijas *Bisley*, *Roselands*) bija Latvijas tirdzniecības flotes kravas tvaikonis.
Tvaikonis būvēts 1911. gadā Vesthārtlpūlā, Lielbritānijā. Tilpība: 4422 BRT, trīscilindru tvaika dzinēja jauda .
Latvijas republikas tirdzniecības flotē no 1936. gada, īpašnieki J. Zalcmanis, J. Freimanis, K. Jansons. Pieraksta osta - Rīga. Kapteiņi N.Grīniņš, A.P.Galdiņš.

## Vēsture
Veicis reisus no Latvijas uz dažādām Eiropas un Amerikas ostām. 1937. gadā atradās PSRS jūras kuģniecības pārvaldes nomā un veica reisus Baltajā un Barenca jūrā.

Otrā pasaules kara sākumā devās uz Atlantijas okeāna rietumu daļu, kur iesaistīts braucienos starp Ziemeļamerikas un Dienvidamerikas ostām. 1940. gadā kapteinis N. Grīniņš ignorēja Kirhenšteina valdības rīkojumu doties uz PSRS ostām un turpināja braucienus ar Latvijas Republikas karogu. 1941. gadā kuģi iznomāja ASV kara laika kuģniecības pārvaldei un tas turpina kuģot ar Latvijas karogu.

 apmēram 15 jūdzes uz dienvidaustrumiem no Lielās Inagvas salas, Bahamu salu grupā, Abgaru nogremdēja nacistiskās Vācijas zemūdene. Visa apkalpe izglābās.

## Izmantotā literatūra
* *Latvijas Jūrniecības vēsture*, Rīga, 1998.
Džeina Fonda

**Džeina Fonda** (; dzimusi **Lēdija Džeina Seimora Fonda** (*Lady Jayne Seymour Fonda*)  Ņujorkā, ASV) ir amerikāņu aktrise, rakstniece un politiskā aktīviste. Bijusi plaši pazīstama arī kā modele un fitnesa popularizētāja. Viņas tēvs bija aktieris Henrijs Fonda, arī brālis Pīters Fonda ir aktieris.

Džeina Fonda kļuva pazīstama  ar dalību filmās *[[Cat Ballou]]* (1965) un "Barbarella" (*Barbarella*, 1968). Viņa septiņas reizes tikusi nominēta Amerikas Kinoakadēmijas balvai — par lomām filmās "Nodzītus zirgus arī nošauj, vai ne?" (1969), *[[Klute]]* (1971), "Džūlija" (1977), "Atgriešanās mājās" (*Coming Home*, 1978), "Ķīnas sindroms" (1979), "Pie Zelta ezera" (*On Golden Pond*, 1981), *[[The Morning After]]* (1986). No šīm nominācijām divas reizes balvu ir saņēmusi kā labākā aktrise galvenajā lomā (par filmām *Klute* un "Atgriešanās mājās"). Saņēmusi četras Zelta globusa balvas, divas BAFTA kino balvas un Emmy balvu.

2007. gadā Fonda saņēma Kannu kinofestivāla goda balvu (*Honorary Palme d'Or*), 2014. gadā apbalvota ar Amerikas Kinoinstitūta balvu par mūža ieguldījumu (*AFI Life Achievement Award*). 2019. gadā viņai piešķirta BAFTA ''Britannia'' balva, kuru viņa nevarēja saņemt, jo Vašingtonā bija aizturēta par dalību protestos. 2021. gadā saņēma Sesila Demilla balvu.

Popularizējot fiziskās aktivitātes, Fonda ir bijusi producente un pati piedalījusies vairāk nekā 20 aerobikas video laika posmā no 1982. līdz 1995. gadam, kā arī divos video 2010. gadā.

Džeina Fonda ir politiskā aktīviste, viņa uzstājusies pret Vjetnamas karu, ir protestējusi pret Irākas karu un vardarbību pret sievietēm.

2005. gadā izdevusi autobiogrāfiju.

## Filmogrāfija

## Atsauces

## Ārējās saites

* Oficiālā mājaslapa 

* Mūžīgā nemiera dzirksts ar sniega karalienes labvēlību — Džeina Fonda
Nova Solas apriņķis

**Nova Solas apriņķis** () ir apriņķis Polijā, Lubušas vojevodistes dienvidos. Robežojas ar Lubušas vojevodistes Vshovas, Žagaņas un Zelona Guras apriņķiem, Lielpolijas vojevodistes Volštinas apriņķi, kā arī Lejassilēzijas vojevodistes Glogovas apriņķi.
Isis

***Isis*** bija amerikāņu Bostonā izveidota postmetāla grupa, kas darbojās laikā no 1997. gada līdz 2010. gadam. Līdzās tādiem citos, līdzīgos žanros spēlējušiem mūzikas pionieriem un *Isis* ietekmes avotiem kā *[[Neurosis]]* un *[[Godflesh]]* grupa komponēja izteikti garus smagā metāla skaņdarbus, kas balstījās skaņdarba muzikālās struktūrās atkārtotībā un izteiktā progresijā.

Grupa savu pēdējo albumu *[[Wavering Radiant]]* izdeva 2009. gada 5. maijā. Viņi izlēma par grupas darbības pārtraukšanu 2010. gada jūnijā, neilgi pēc sava kopīgā EP ieraksta ar grupu *[[Melvins (grupa)|Melvins]]*.

## Diskogrāfija
* *[[Celestial]]* (2000)
* *[[Oceanic]]* (2002)
* *[[Panopticon]]* (2004)
* *[[In the Absence of Truth]]* (2006)
* *[[Wavering Radiant]]* (2009)

## Ārējās saites

* Oficiālā mājaslapa
Napalm Death

***Napalm Death*** ir *[[grindcore]]* mūzikas grupa no Birmingemas Anglijā. Grupa ir izveidota 1981. gadā, un, lai arī viss tās sākotnējais pamatsastāvs ir nomainījies, tās pašreizējais pamatsastāvs ir palicis nemainīgs kopš 1990. gadu sākuma.

*Napalm Death* ir zināmi kā *[[grindcore]]* žanra veidotāji, savos pirmajos ierakstos jaucot tādus dažādus žanrus kā nāves metālu ar hārdkoru ar īsām dziesmām, ātru ritmu, rūkošu vokālu un sociopolitiskiem dziesmu vārdiem. Grupas 1987. gadā izdotais debija albums *[[Scum]]* nozīmīgi ietekmēja daudzus tālākos mūziķus smagā metāla žanrā.

*Napalm Death* ir izdevusi 14 albumus, un *[[Nielsen SoundScan]]* to ir ierindojis septītajā vietā starp nāves metāla grupām pēc Amerkas Savienotajās Valstīs pārdoto ierakstu daudzuma.

## Diskogrāfija
* *[[Scum]]* (1987)
* *[[From Enslavement to Obliteration]]* (1988)
* *[[Harmony Corruption]]* (1990)
* *[[Utopia Banished]]* (1992)
* *[[Fear, Emptiness, Despair]]* (1994)
* *[[Diatribes]]* (1996)
* *[[Inside the Torn Apart]]* (1997)
* *[[Words from the Exit Wound]]* (1998)
* *[[Enemy of the Music Business]]* (2000)
* *[[Order of the Leech]]* (2002)
* *[[Leaders Not Followers: Part 2]]* (2004)
* *[[The Code Is Red...Long Live the Code]]* (2005)
* *[[Smear Campaign]]* (2006)
* *[[Time Waits for No Slave]]* (2009)
* *[[Utilitarian]]* (2012)
* *[[Apex Predator – Easy Meat]]* (2015)
* *[[Throes of Joy in the Jaws of Defeatism]]* (2020)

## Atsauces

## Ārējās saites

* Oficiālā mājaslapa
Džefrijs Rašs

**Džefrijs Rojs Rašs** (; dzimis  Tuvumbā, Kvīnslendā, Austrālijā) ir austrāliešu aktieris un filmu producents.

Pamatojoties uz 2009. gada novembra datiem, Dž. Rašs ir viens no 25 aktieriem, kuri ir saņēmuši trīs nozīmīgākās balvas kino industrijā: Amerikas Kinoakadēmijas balvu, ''Tony'' balvu un ''Emmy'' balvu.

Aktieris ir ticis nominēts 4 Amerikas Kinoakadēmijas balvām (vienu ir izcīnījis), 5 BAFTA balvām (3 ir saņēmis), tāpat ir saņēmis divas Zelta globusa balvas un četras Ekrāna aktieru ģildes balvas.

Viņš ir filmējies tādās filmās kā "Mirdzums" (*Shine*), "Iemīlējies Šekspīrs", "Ar marķīza de Sada spalvu" (*Quills*), "Pītera Sellersa dzīve un nāve" (*The Life and Death of Peter Sellers*), "Karību jūras pirāti: Melnās pērles lāsts", "Karaļa runa" un "Ēģiptes dievi".

## Filmogrāfija

## Ārējās saites
Nova Sola

**Nova Sola** () ir pilsēta Polijas rietumos, Lubušas vojevodistes dienvidos pie Odras upes. Vēsturiski pazīstama arī kā Vācijas pilsēta Silēzijā Neizalca pie Oderas ().

Senatnē ievērojams sāls tirdzniecības centrs. Apmetni 1563. gadā dibinājis imperators Ferdinands I, lai vājinātu Silēzijas atkarību no sāls piegādēm no Polijas. Līdz Otrā pasaules kara beigām pilsēta ietilpa Vācijā, pamatojoties uz Jaltas un Potsdamas konferences lēmumiem, pilsētu piešķīra Polijai. Aukstā kara laikā pie pilsētas atradās Padomju armijas kara bāze.

## Atsauces

## Ārējās saites
Embera Hērda

**Embera Laura Hērda** (; dzimusi  Ostinā, Teksasas štatā, ASV) ir amerikāņu aktrise.

Viņa bija galvenās lomas izpildītāja 2006. gada šausmu trillerī *[[All the Boys Love Mandy Lane]]*. Taču plašāk pazīstama viņa kļuva 2008. gadā ar lomām filmās "Nekad nepadodies" (2008) un "Ananasu ekspresis" (2008). Nākamajā gadā E. Hērda bija nelielas lomas izpildītāja šausmu komēdijā "Laipni lūgti Zombijzemē!" (2009) un trillerī *[[The Stepfather]]*. Kopā ar Nikolasu Keidžu aktrise filmējās "Trakais brauciens" (2011) un ar Džoniju Depu — 2011. gada novembrī iznākušajā "Ruma dienasgrāmata" (2011). Piedalījusies filmā "Dāņu meitene" (2015). 2017. gadā Hērda pievienojās *[[DC Extended Universe]]* (DCEU) atveidojot Atlantīdas princesi Meru supervaroņu filmā "Taisnības līga", vēlāk atkārtoti atveidojot šo lomu filmās "Akvamens" (2018), " Zaka Snaidera Taisnības līga" (2021) un "Akvamens un zudusī karaļvalsts" (2023). Papildu aktrises karjerai Hērda ir starptautiska kosmētikas giganta *[[L'Oréal Paris]]* seja un cilvēktiesību aizstāve.

No 2015. gada līdz 2017. gadam Hērda bija precēta ar aktieri Džoniju Depu. Viņu šķiršanās piesaistīja ievērojamu plašsaziņas līdzekļu uzmanību, kad Hērda apgalvoja, ka Deps viņu attiecību laikā bija vardarbīgs, savukārt Deps 2018. gadā apgalvoja, ka Hērda viņu ļaunprātīgi izmantojusi. 2022. gadā Deps apsūdzēja Hērdu par neslavas celšanu ASV par viņas 2018. gada rakstu, kurā sevi nostādīja kā vardarbības upuri ģimenē, tādējādi raksturojot sevi kā atcelšanas kultūras upuri, tiesa sākās  Virdžīnijā.

## Atsauces

## Ārējās saites

*
Sporta klubs

[thumb|300px|Sporta klubs [Belu Orizonti, Brazīlijā ar vairākiem bruģētiem un krāsotiem laukumiem telpu futbolam, basketbolam un volejbolam, kā arī diviem peldbaseiniem fonā]]
**Sporta klubs** ir organizācija, kurā nodarbojas ar vienu vai vairākiem sporta veidiem.

Saskaņā ar Latvijas likumdošanu sporta klubs ir biedrība, kurā apvienojušās fiziskās un juridiskās personas, lai īstenotu intereses noteiktā sporta veidā un veicinātu tā attīstību.

## Atsauces

## Ārējās saites
Kriss Drarijs

**Kristofers "Kriss" Drarijs** (; dzimis  Trambulā, Konektikutas štatā, ASV) ir bijušais amerikāņu hokejists, spēlēja centra uzbrucēja pozīcijā, bijis ASV hokeja izlases dalībnieks.

## Spēlētāja karjera
Universitātes laikā viņš pārstāvēja Bostonas universitāti NCAA turnīrā, ieguva Hobija Beikera balvu (to pasniedz NCAA labākajam hokejistam). Kolorādo "Avalanche" sastāvā hokejists izcīnījis Stenlija kausu (2001) un Kaldera kausu (1999).

1994. gada NHL draftā viņu Kvebekas "Nordiques" izraudzījās ar kopējo 72. kārtas numuru. 

ASV izlases sastāvā ir izcīnījis 2002. un 2010. gada ziemas olimpisko spēļu sudraba medaļas, kā arī 2004. gada Pasaules čempionāta bronzas medaļas.

2011. gadā beidza profesionāļa karjeru.

## Atsauces

## Ārējās saites
Bjērns Melīns

**Bjērns Melīns** (; dzimis  Jenšēpingā, Zviedrijā) ir bijušais zviedru hokejists, spēlēja kreisās malas uzbrucēja pozīcijā, bijis Zviedrijas hokeja izlases dalībnieks. 2006.—07. gada sezonā trīs spēles aizvadījis Nacionālās hokeja līgas kluba Anahaimas "Ducks" sastāvā. 2004., 2008. un 2010. gadā kļuvis par Zviedrijas čempionu.

## Spēlētāja karjera
1999. gada NHL draftā viņu Ņujorkas "Islanders" izraudzījās ar kopējo 163. kārtas numuru. NHL aizvadījis 3 spēles Anahaimas "Ducks" sastāvā.

Karjeru uzsācis Zviedrijas *[[Elitserien]]* līgas klubā HVN1, tā sastāvā aizvadīja piecas sezonas. 2004.—2005. gada sezonu aizvadīja citā Elitsērijas klubā Malmes "Redhawks", taču jau nākamajā sezonā atkal pārstāvēja HVN1. 2006.—2007. gada sezonu paralēli aizvadīja NHL klubā Anahaimas "Ducks" un AHL klubā Portlendas "Pirates". Nākamās trīs sezonās atkal pārstāvēja HV71 klubu. 2010.—2011. gada sezonu uzsāka KHL klubā Ņižņekamskas "Ņeftehimik", taču sezonu noslēdza Šveices hokeja līgas klubā HK Frībūra-Goterona.

2011. gada jūnijā parakstīja līgumu ar KHL klubu Rīgas "Dinamo". 2011. gada oktobrī viņš pārtrauca sadarbību ar "Dinamo". Pēc tam pārgājis uz Somijas līgas klubu Raumas "Lukko". No 2012. līdz 2014. gadam spēlēja Zviedrijas hokeja līgas klubā Šelefteo AIK, taču tad divas sezonas aizvadīja HV71 rindās.

## Atsauces

## Ārējās saites
Pola Abdula

**Pola Džūlija Abdula** (; dzimusi  Sanfernando, Kalifornijas štatā, ASV) ir amerikāņu ierakstu māksliniece, dejotāja, horeogrāfe, aktrise un TV persona.

Pola Abdula bijusi NBA kluba Losandželosas "Lakers" karsējmeitene. Viņas izdotie seši singli, kas sasnieguši *Billboard Hot 100* topa pirmo vietu, ir dalīts piektais labākais rādītājs starp visām izpildītājām. Ieguvusi ''Grammy'' balvu par labāko mūzikas videoklipu (*Opposites Attract*), kā arī divas reizes *Emmy* balvu par horeogrāfiju.

 Pola Abdula bija ASV televīzijas šova "Amerikāņu elks" žūrijas locekle astoņas sezonas, taču 2009. gadā viņa šovu pameta. Sākot ar 2011. gada septembri Pola Abdula kopā ar Saimonu Kauelu būs *The X Factor* ASV versijas žūrijas sastāvā.

Pola Abdula ir izdevusi trīs studijas albumus.

## Diskogrāfija
;Studijas albumi

* 1988: *[[Forever Your Girl]]*
* 1991: *[[Spellbound (albums)|Spellbound]]*
* 1995: *[[Head over Heels]]*

## Atsauces

## Ārējās saites

*
Carlisle

***Carlisle*** var būt:

* Kārlaila — pilsēta Apvienotajā Karalistē, Ziemeļrietumanglijas reģionā;
* Kārlails — vīriešu dzimtes angļu uzvārds.
Olafurs Stefansons

**Olafurs Stefansons** (; dzimis  Reikjavikā, Islandē) ir profesionāls Islandes handbolists, Islandes handbola izlases dalībnieks. Pašlaik (2011) pārstāv Vācijas handbola Bundeslīgas klubu Rhein-Neckar Löwen. Viņš tiek uzskatīts par vienu no visu laiku izcilākajiem handbolistiem visā pasaulē.

Kopā ar Islandes izlasi 2008. gada vasaras olimpiskajās spēlēs izcīnīja sudraba medaļu, vēl piedalījies . un . gada vasaras olimpiskajās spēlēs.

Vēl ir izcīnījis 3. vietu 2010. gada Eiropas čempionātā, 4. vietu 2002. gada Eiropas čempionātā un 5. vietu 1997. gada Pasaules čempionātā. 2002. gada Eiropas čempionātā bija turnīra rezultatīvākais spēlētājs.

Profesionāļa karjeru uzsāka 1992. gadā Islandes klubā *Valur*.

Četras reizes ticis atzīts par Islandes gada labāko sportistu (2002, 2003, 2008, 2009).

## Ārējās saites
* rhein-neckar-loewen.de profils
Šons Viljams Skots

**Šons Viljams Skots** (; dzimis  Kotedžgrovā, Minesotas štatā, ASV) ir amerikāņu aktieris.

Viņš vislabāk zināms ar Stīva Stiflera lomu "Amerikāņu pīrāga" sērijas pirmajās trijās daļās, kā arī astotajā daļā "Amerikāņu pīrāgs: Salidojums". Vēl ir filmējies tādās filmās kā "Ceļa gals", "Neprātīgais brauciens" (*Road Trip*), "Kur ir mans autiņš, vecīt?", *[[Evolution]]*, "Hazardas brašuļi" (*The Dukes of Hazzard*), "Paraugdžeki". Vēl Š. V. Skots ir filmējies grupas *[[Aerosmith]]* singla *[[Hole in My Soul]]* videoklipā. Kopā ar Džeisonu Bigsu saņēma *[[MTV]] Movie Award* par labāko skūpstu.

## Filmogrāfija

## Ārējās saites
Ritvars Rugins

**Ritvars Rugins** (dzimis  Tukumā) ir Latvijas bijušais futbolists, spēlēja pussarga vai aizsarga pozīcijā, bijis Latvijas futbola izlases dalībnieks.

Latvijas futbola izlases sastāvā debitējis  draudzības spēlē pret Ķīnas izlasi.

## Sasniegumi
* Latvijas čempions — 3 (2008, 2011, 2019)
* Latvijas kausa ieguvējs — 2 (2010–11, 2016–17)

## Ārējās saites
Meja Mūra

**Meja Eiprila Mūra** (; dzimusi  Džefersonsitijā, Misūri štatā, ASV) ir amerikāņu basketboliste, spēlē vieglās uzbrucējas pozīcijā. Pašlaik (2011) pārstāv WNBA klubu Minesotas "Lynx", kas viņu 2011. gada WNBA draftā izraudzījās ar kopējo 1. kārtas numuru.

Laikā no 2007.—2008. līdz 2010.—2011. gada sezonai basketboliste pārstāvēja Konektikutas Universitātes basketbola komandu "Huskies" NCAA turnīrā. 2009. un 2010. gadā viņa kļuva par NCAA čempioni, otrajā titula izcīnīšanas reizē viņa tika atzīta par *Final-Four* ievērojamāko sniegumu uzrādījušo spēlētāju. Basketboliste pirmo triju sezonu noslēgumā tika iekļauta vairākās simboliskajās izlasēs un saņēmusi dažādus nacionāla mēroga apbalvojumus. ASV basketbola izlases sastāvā uzvarējusi .

## Atsauces

## Ārējās saites
* "Huskies" profils
Kārlails

**Kārlails** var būt:

* Riks Kārlails (*Rick Carlisle*; dzimis 1959. gadā), amerikāņu basketbolists un basketbola treneris;
* Roberts Kārlails (*Robert Carlyle*; dzimis 1961. gadā), skotu aktieris.

## Skatīt arī
* *[[Carlisle]]*
* Kārlaila
Riks Kārlails

**Ričards (Riks) Prestons Kārlails** (; dzimis  Ogdensburgā, Ņujorkas štatā, ASV) ir bijušais amerikāņu basketbolists, tagad — basketbola treneris. Vislabāk pazīstams kā Nacionālās basketbola asociācijas kluba Dalasas "Mavericks" galvenais treneris, ko vadīja 13 sezonas no 2008. līdz 2021. gadam. 2025. gadā ir cita NBA kluba Indiānas "Pacers" galvenais treneris. Viens no nedaudzajiem, kas kļuvis par NBA čempionu gan kā spēlētājs (Bostonas "Celtics" sastāvā) gan kā treneris (ar "Mavericks").

## Karjera
1984. gada NBA draftā viņu Bostonas "Celtics" izraudzījās ar kopējo 70. kārtas numuru. "Celtics" rindās aizvadīja trīs sezonas, 1986. gadā kļuva par NBA čempionu. Vēlāk pārstāvēja Kontinentālās basketbola asociācijas klubu Olbani "Patroons" un NBA klubus Ņujorkas "Knicks" un Ņūdžersijas "Nets". Basketbolista karjeru noslēdza 1989. gadā. Visu karjeru bijis izteikts rezervists: piedalījies kopā 188 regulārās sezonas spēlēs, no tām tikai vienā dodoties laukumā sākuma pieciniekā.

2001. gadā uzsāka trenera karjeru kā Detroitas "Pistons" kluba galvenais treneris. Klubu vadīja divas sezonas, pirmajā sezonā tika atzīts par sezonas labāko treneri. Pēc tam četras sezonas bija Indiānas "Pacers" galvenais treneris. Kopš 2008.—2009. gada sezonas bija Dalasas "Mavericks" galvenais treneris. 2011. gadā sasniedza NBA finālsēriju, kurā pārspēja Maiami "Heat", kļūstot par NBA čempionu. Dalasas komandu vadīja 13 sezonas, šai ziņā starp aktīvajiem treneriem atpaliekot vienīgi no Sanantonio "Spurs" galvenā trenera Grega Popoviča.

Pēc 13 sezonām Dalasas komandas vadībā (šajā laikā komandai pievienojās arī latviešu basketbolists Kristaps Porziņģis), 2021. gada jūnijā treneris izlēma darbu ar komandu neturpināt. Drīz pēc tam R. Kārlails pievienojās galvenā trenera statusā komandai, kuru jau iepriekš bija trenējis — Indiānas "Pacers". 2025. gadā sasniedzot NBA finālsēriju kā "Pacers" galvenais treneris. R. Kārlails 65 gadu vecumā kļuva par vecāko treneri, kas vadījis komandu finālsērijā.

## Ārējās saites
Daglass

**Daglass** vai **Duglass** (; sieviešu dzimtē Daglasa) ir izplatīts skotu cilmes uzvārds. Cilvēki ar šo uzvārdu:

* Frederiks Daglass (*Frederick Douglass*; 1818—1895) — amerikāņu rakstnieks un cīnītājs par afroamerikāņu tiesībām;
* Kērks Daglass (*Kirk Douglas*; īstajā vārdā Isers Daņielovičs; 1916—2020) — amerikāņu aktieris, kinoproducents un rakstnieks;
* Maikls Daglass (*Michael Douglas*; 1944) — amerikāņu aktieris un filmu producents;
* Melvins Daglass (*Melvyn Douglas*; 1901—1981) — amerikāņu aktieris.

## Skatīt arī
* Roberts Duglass
* Duglass Adamss

## Atsauces
Ketrina Hepbērna

**Ketrina Hotone Hepbērna** (; dzimusi  Hārtfordā, Konektikutas štatā, ASV; mirusi  Fenvikā, Konektikutas štatā, ASV) bija amerikāņu kino, televīzijas un teātra aktrise.

Hepbērna saņēmusi četras Amerikas Kinoakadēmijas balvas kā labākā aktrise galvenajā lomā, kas ir rekords. Viņa kopumā tika nominēta 12 Amerikas Kinoakadēmijas balvām. Vēl aktrise bijusi nominēta astoņām Zelta globusa balvām un piecām BAFTA kino balvām, no kurām saņēmusi vienu BAFTA kino balvu par lomām filmās "Uzmini, kurš nāks vakariņās" (1967) un "Lauva ziemā" (1968). Hepbērna saņēmusi ''Emmy'' balvu par lomu TV filmā "Mīlestība uz drupām" (*Love Among the Ruins*, 1975). Par darbu teātrī saņēmusi divas ''Tony'' balvas. 1999. gadā Amerikas Kinoinstitūts Ketrinu Hepbērnu ierindoja dižāko Amerikas ekrāna leģendu saraksta "Visu laiku izcilākā sieviešu kārtas zvaigzne" 1. vietā.

Hepbērna filmējusies tādās filmās kā *Morning Glory*, "Mazuļa audzināšana", "Ādama riba", "Āfrikas karaliene", "Uzmini, kurš nāks vakariņās", "Lauva ziemā" un *On Golden Pond*.

Aktrise mirusi  96 gadu vecumā.

## Filmogrāfija

## Atsauces

## Ārējās saites
Hepbērna

**Hepbērna** var būt:
* Ketrina Hepbērna — amerikāņu aktrise;
* Odrija Hepbērna — angļu aktrise.
Starpzvaigžņu vide

[thumb|right|[Plazma|Jonizētā ūdeņraža sadalījums galaktikas starpzvaigžņu vidē, kas novērojams no Zemes ziemeļu puslodes]]
**Starpzvaigžņu vide** ir matērija, kas aizpilda galaktikas starp zvaigžņu sistēmām un miglājiem. Šo matēriju veido gāzes jonizētā, atomārā un molekulārā formā, kā arī putekļi un kosmiskais starojums. Tā aizpilda starpzvaigžņu telpu un vienmērīgi pāriet apkārt esošajā starpgalaktiku vidē. Enerģiju, kas aizņem šo telpu elektromagnētiskā starojuma veidā, sauc par **starpzvaigžņu starojuma lauku**.

Salīdzinot ar Zemes standartiem, starpzvaigžņu vide ir ārkārtīgi retināta. Aukstajos, blīvākajos starpzvaigžņu vides apgabalos, kur matērija pamatā atrodas molekulārā formā, blīvums ir līdz 106 molekulas vienā cm3. Karstajos, difūzajos apgabalos, kur matērija pamatā ir jonizēta, blīvums ir mazāks par 10−4 joniem uz cm3. Salīdzinājumam ūdenī ir 1022 molekulas uz 1 cm3. Pēc masas 99 % no starpzvaigžņu vides veido gāzes un 1 % ir putekļi. Gāzēs 89 % atomu ir ūdeņradis, 9 % ir hēlijs, bet atlikušos 2 % veido elementi, kas smagāki par ūdeņradi un hēliju, un kurus astronomi sauc par "metāliem". Ūdeņradis un hēlijs ir radies Lielā Sprādziena kodolsintēzē, bet smagākie elementi ir zvaigžņu evolūcijas rezultāts.